**Ministru kabineta noteikumu projekta “Grozījumi Ministru kabineta 2016.gada 29.marta noteikumos Nr. 179 “ Kārtība, kādā nosakāms naudas sods par Konkurences likuma 11.panta pirmajā daļā un 13.pantā un Negodīgas mazumtirdzniecības prakses aizlieguma likuma 5., 6., 7. un 8.pantā paredzētajiem pārkāpumiem”**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **Tiesību akta projekta anotācijas kopsavilkums** | | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | Projekta ietekmes novērtējuma ziņojuma (anotācijas) I sadaļas 2. punkts nepārsniedz divas lapaspuses. Līdz ar to tiesību akta projekta anotācijas kopsavilkums uz šo ietekmes novērtējuma ziņojumu (anotāciju) neattiecas. |
| **I. Tiesību akta projekta izstrādes nepieciešamība** | | | | |
| 1. | | Pamatojums | 1. Ar Konkurences likuma (turpmāk – KL) grozījumiem, kas stāsies spēkā 2020.gada 1.janvārī, KL papildināts ar 14.1 pantu (Pienākums nodrošināt brīvu un godīgu konkurenci) un 14.2 pantu (Atbildība par brīvas un godīgas konkurences noteikumu pārkāpumu). KL 14.2 panta ceturtā daļa paredz, ka Ministru kabinets (turpmāk – MK) izdod noteikumus par naudas soda noteikšanas kārtību, kuros paredz finanšu gada neto apgrozījuma aprēķināšanas īpatnības atsevišķiem gadījumiem, naudas soda apmēra noteikšanas kritērijus, kā arī atbildību mīkstinošus un pastiprinošus apstākļus. 2. KL pārejas noteikumu 17.punkts paredz, ka MK līdz 2019.gada 31.decembrim izdod KL 14.2 panta ceturtajā daļā minētos noteikumus. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu, ka kārtība, kādā Konkurences padome nosaka naudas sodus, ir pieejama vienuviet, kārtība, kādā Konkurences padome piemēro naudas sodu par KL 14.1 panta pārkāpumiem jāiekļauj vienā normatīvajā aktā kopā ar kārtību, kādā Konkurences padome piemēro naudas sodu par citiem KL pārkāpumiem. Proti, būtu – jānosaka papildus regulējums Ministru kabineta 2016.gada 29.marta noteikumi Nr. 179 “ Kārtība, kādā nosakāms naudas sods par Konkurences likuma 11.panta pirmajā daļā un 13.pantā un Negodīgas mazumtirdzniecības prakses aizlieguma likumā 5., 6., 7. un 8.pantā paredzētajiem pārkāpumiem” (turpmāk – Noteikumi) nevis jāizdod jauni Ministru kabineta noteikumi.  Lai nodrošinātu vienotu pieeju un praksi attiecībā uz tirgus dalībniekiem piemērojamajiem sodiem par KL pārkāpumiem, attiecībā uz tirgus dalībniekiem, kas pārkāpuši KL 14.1 pantu, paredzēts piemērot Noteikumos paredzētos vispārējos principus. Proti, par KL 14.1 noteikto pārkāpumu izdarīšanu piemērojamie naudas sodi tiks aprēķināti no pēdējā pārskata gada neto apgrozījuma. Noteikumi paredz gradāciju naudas soda noteikšanai pēc pārkāpuma smaguma un tiks ņemts vērā arī pārkāpuma ilgums.  Lai tiktu piemērota vienota pieeja attiecībā uz KL pārkāpumu sodu politiku, un ievērojot to, ka KL atkarībā no pārkāpuma veida, piemērojamā naudas soda minimālā un maksimālā sliekšņa, pārkāpumi tiek iedalīti – vieglos, smagos un sevišķi smagos, un ievērojot to, ka par KL 14.1 panta pārkāpumu piemērojams naudas sods līdz trīs procentiem no tirgus dalībnieka pēdējā gada finanšu neto apgrozījuma - pēc pārkāpuma veida brīvas un godīgas konkurences noteikumu pārkāpums (KL 14.1 pants) kvalificējams kā viegls pārkāpums. Pārkāpuma ilgumagradācija (nepārsniedz gadu, ilgst vairāk par gadu vai ilgst vairāk par pieciem gadiem), aprēķinot naudas soda apmēru, ir noteikta, ievērojot vispārējos soda noteikšanas principus Noteikumos par KL pārkāpumu un neparedz atšķirīgu attieksmi.  Noteikumu projektā paredzēts svītrot Noteikumu 4.punktu, kas nosaka saimnieciskās darbības finansiālos rādītājus naudas soda noteikšanai, lai tādējādi novērstu situāciju, kur finansiālie rādītāji naudas soda noteikšanai vienlaikus tiek reglamentēti gan likumā (KL 12.panta otrā un trešā daļa, KL 14.panta otrā daļa), gan arī Noteikumos.  Turklāt norādāms, ka no 2020.gada 1.janvārā spēkā stāsies KL 14.2 pants, kurā arī likuma līmenī (šā panta trešajā daļā) ir noteikti finansiālie rādītāji naudas soda aprēķināšanai par KL 14.1 panta pirmajā daļā minēto pārkāpumu.  Attiecīgi ir pamats uzskatīt, ka vienotas pieejas nodrošināšanai finansiālie rādītāji naudas soda aprēķināšanai turpmāk būtu nosakāmi tikai vienā – juridiski augstāka spēka (likuma) normatīvajā aktā. Norādāms, ka līdzīga pieeja jau tiek īstenota attiecībā uz finansiālajiem rādītājiem naudas soda aprēķināšanai par Negodīgas mazumtirdzniecības prakses aizlieguma likuma pārkāpumiem, kur tie ir atrunāti tikai šā likuma 9.pantā un Noteikumos netiek pieminēti. | |
| 3. | | Projekta izstrādē iesaistītās institūcijas un publiskas personas kapitālsabiedrības | Konkurences padome | |
| 4. | | Cita informācija | Nav | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas attiecas uz kapitālsabiedrībām, kurās publiskai personai ir izšķiroša ietekme, par KL [14.1 panta](https://likumi.lv/ta/id/54890#p14.1) pirmajā daļā minēto pārkāpumu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums tiešā veidā nerada papildu administratīvo slogu komersantiem. Vienlaikus tajā ir noteikta naudas soda noteikšanas kārtība par KL 14.1 panta (pienākums nodrošināt brīvu un godīgu konkurenci) pārkāpumu. Proti, Konkurences padomei būs tiesības kapitālsabiedrībām, kurās publiskai personai ir izšķiroša ietekme, piemērot naudas sodu par KL [14.1 panta](https://likumi.lv/ta/id/54890#p14.1) pirmajā daļā minēto pārkāpumuatbilstoši šajos noteikumos noteiktajai kārtībai. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu neskar | |
| |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu izstrādē tika nodrošināta, 1) Konkurences padomei informējot sociālos partnerus par plānotajiem priekšlikumiem grozījumu veikšanai noteikumos, kā arī 2) publicējot noteikumu projektu Ekonomikas ministrijas mājas lapā divas nedēļas pirms tā izsludināšanas Valsts sekretāru sanāksmē.  Pēc likumprojekta izsludināšanas Valsts sekretāru sanāksmē, turpmākā likumprojekta saskaņošanas gaita tiks nodrošināta Ministru kabineta kārtības rullī noteiktajā kārtībā. |
| 2. | Sabiedrības līdzdalība projekta izstrādē | Sociālie partneri pieņēma zināšanai Konkurences padomes plānotos priekšlikumus sākotnējā komunikācijā), savukārt par Ekonomikas ministrijas mājas lapā publicēto noteikumu projektu divas nedēļas pirms tā izsludināšanas Valsts sekretāru sanāksmē atzinumi netika saņemti. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošina Konkurences padome |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmē projekta izstrādē iesaistītās institūcijas cilvēkresursus, funkcijas un uzdevumus. Noteikumu projekts neparedz veidot jaunas valsts institūcijas, to likvidāciju vai reorganizāciju, un neparedz jaunas institūciju funkcijas vai uzdevumus. |
| 3. | Cita informācija | Nav |

# Ekonomikas ministrs R. Nemiro

Vīza:

Valsts sekretārs Ē. Eglītis

D.Dzērviniece, 67365225

[Dita.Dzerviniece@kp.gov.lv](mailto:Dita.Dzerviniece@kp.gov.lv)

I.Eglītis, 67013236

[Intars.Eglitis@em.gov.lv](mailto:Intars.Eglitis@em.gov.lv)